gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl en gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
Celebración do Día da Ciencia en Galicia 2019 | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
Celebración do Día da Ciencia en Galicia 2019
by RAGC | Out 8, 2019 | Novas
Santiago de Compostela, 8 de outubro de 2019.- A RAGC celebrou a homenaxe a Tomás Batuecas no Día da Ciencia en Galicia 2019 que tivo lugar no salón nobre do Colexio de Fonseca, no que, asemade, entregaronse os Premios de Investigación Ernesto Viéitez e as Medallas de Investigación da RAGC coa presenza da conselleira de Educación, Carmen Pomar, e o presidente da RAGC, Juan Lema Rodicio. Este último aproveitou para avogar por “un pacto pola Ciencia en Galicia, asinado polos axentes políticos, sociais, económicos e académicos para garantir que a Ciencia e a Tecnoloxía desenvolvidas en Galicia podan avanzar de xeito competitivo”.
O presidente da RAGC recoñeceu o esforzo das Administracións por estruturar o sistema científico galego, pero destacou a necesidade de facer operativos programas que permitan a “atracción de talento”, sexa cal sexa a súa procedencia.
O acto comezou cunha conferencia do presidente de honra da RAGC, Miguel Ángel Ríos, sobre a figura de Tomás Batuecas, quen foi o seu profesor na Facultade de Quimica da Universidade de Santiago. Diante dos cinco netos de Batuecas chegados de varios puntos de España, Ríos destacou o papel do homenaxeado no establecemento do carbono como referencia para a determinación dos pesos atómicos dos elementos químicos. “Ao longo da súa traxectoria publicou 139 traballos, moitos para a súa época. Deles, o 35% foron en revistas de primeiro nivel, como Nature”, subliñou Ríos.
Tomás Batuecas naceu na localidade estremeña de Aldeanueva del Camino en 1893, aínda que estivo estreitamente ligado a Galicia desde que en 1932 gañara a cátedra de Química Física da Universidade de Santiago de Compostela (USC) –a primeira desta especialidade habilitada en España– ata o seu falecemento na capital galega en 1972.
Tras licenciarse en ciencias químicas na Universidade de Salamanca en 1913, Batuecas orientou o seu doutoramento ao tema que había de protagonizar toda a súa traxectoria científica, centrando a súa tese na revisión do peso atómico do carbono. Do Laboratorio de Investigacións Físicas en Madrid, onde foi discípulo de Blas Cabrera, pasou á Universidade de Xenebra grazas a unha bolsa de dous anos outorgada pola Xunta para Ampliación de Estudos, institución antecesora do Consello Superior de Investigacións Científicas (CSIC). Alí coñeceu o destacado científico Enrique Moles, co que formou equipo durante moitos anos á súa volta a Madrid, xunto con outros recoñecidos investigadores como Julio Palacios.
En 1932 gañou por oposición a primeira cátedra de Química Física habilitada en España, o que supuxo a creación de novos laboratorios e liñas de investigación na USC. Alí foi recibido como a figura de relevancia internacional que xa era. No discurso de inauguración do curso 32-33, o profesor Montequi dáballe a benvida como “un nome prestixiosísimo que se cotiza entre os máis destacados valores internacionais consagrados á medida de masas atómicas”. Ata a súa xubilación en 1963, Batuecas progresou alí nas súas investigacións neste campo e foi mestre de varias xeracións de discípulos que continuaron e ampliaron o prestixio da Escola de Química Física compostelá.
Máis información sobre a figura de Batuecas.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®